દરેક બાબતની અમુક હદ હોય છે ને એ હદમાં જ તે યોગ્ય હોય છે. બાકી તે એબનોર્મલ બની જાય છે.વારંવાર સેલ્ફી પાડવાની આદત ન પડી જાય તેનું ધ્યાન રાખવું અને સેલ્ફી પાડવા માટે ખતરો ન વહોરી લેવો. જો આપણે જ નહીં રહીએ તો સેલ્ફીનો શું અર્થ. ગર્લફ્રેન્ડનો સેલ્ફી પત્ની જોઇ લે તો પતિનું શું થાય તે કહેવાની જરૂર છે ખરી. પુરુષોને પોતાના સેલ્ફી કરતાં સ્ત્રીઓના સેલ્ફી જોવામાં ખૂબ રસ હોય છે. તો અનેક લોકોને સેલિબ્રિટી સાથે સેલ્ફી પાડવાનો શોખ હોય છે. સેલિબ્રિટી સાથે સેલ્ફી પાડીને મૂકનારાના ચહેરા પર વાઘ માર્યો હોય તેવા ભાવ દેખાય તો સેલિબ્રિટીના હાસ્યમાં દયા, કંટાળો જણાય. સારું છે ચૂંટણીપ્રચારમાં આપણા નેતાઓ સેલ્ફીનો મારો નથી ચલાવતા હજુ સુધી. પણ કંઇ કહેવાય નહીં એ પણ બની શકે કારણ કે હજી દિલ્હી દૂર છે. જો કે સેલ્ફી મોટેભાગે આનંદ શેઅર કરવા જ પાડવામાં આવતી હોય છે એટલે જ તેને લાઈક પણ અનેક મળે છે. તમે એમાં સારા દેખાઈ શકો કે ચહેરાના હાવભાવ દ્વારા મસ્તીના અનેક મૂડ દર્શાવી શકો. ઇટ્સ ફન ... સો ડોન્ટ બી સિરિયસ... એકાદ વાર સેલ્ફીનો આનંદ માણવા જેવો છે. અંગત વ્યક્તિઓ સાથે , મિત્રો સાથે કે સોશિયલ મીડિયામાં પબ્લિક સાથે ચોઇસ ઇઝ યોર્સ